Foto: AQShning Texas shtatida Gaitidan kelgan minglab muhojirlar to‘plandi. Chegara patrullari ularni kuch bilan tarqatishga urinmoqda

AQSh va Meksika chegarasida navbatdagi migratsion inqiroz sodir bo‘lmoqda. Asosan, Gaiti davlatidan kelgan, taxminan, 14 mingga yaqin muhojir Texas shtatining 35 mingga yaqin aholi yashaydigan Del Rio shahrida lager qurdi. Muhojirlar u yerga Meksikaning Syudad-Akunya shahridan Rio-Grande daryosining sayoz joylardan kechib o‘tish orqali kelmoqda. Muhojirlarning bunday oqimiga chegaraning Meksika tomonida nazorat zaiflashgani va gaitiliklarga AQShdan boshpana olish osonlashgani haqidagi mish-mishlar sabab bo‘lgan bo‘lishi mumkin.

 AQSh chegara patrul xizmati xodimi Rio-Grande daryosini kesib o‘tayotgan muhojirni to‘xtatishga urinmoqda. 2021-yil 19-sentabr
Del-Rioga kelganlarga Rio-Grande ko‘prigi yaqinidagi maydon ajratilgan. Ular amalda ochiq havoda yashab, boshpana uchun murojaat qilish imkoniyatini kutmoqda. Vaqti-vaqti bilan ular oziq-ovqat va suv sotib olish, telefonlarini zaryadlash uchun Syudad-Akunyaga qaytadi.
Amerika va Meksika hukumati Gaiti fuqarolarini deportatsiya qilishni boshladi, Rio-Grande qirg‘og‘ida esa AQSh chegarani qo‘riqlash xizmatining zobitlari aylanib yuribdi. Bir necha kun oldin internetda muhojirlarning Amerika hududiga o‘tishiga to‘sqinlik qilinayotgani aks etgan fotosuratlar paydo bo‘ldi. Ma’lum bo‘lishicha, ofitserlar muhojirlarni qamchilagan, ammo boshqa manbalarga ko‘ra, ularning qo‘lida faqat jilovlar bo‘lgan. Oq uy bu kadrlarni dahshatli deb atadi, AQSh Ichki xavfsizlik vazirligi esa tergov boshladi.

 Rio-Grande orqali Meksikadan AQShga kelayotgan gaitilik muhojirlar, 2021-yil 21-sentabr

 Syudad-Akunyadan Del-Rioga kelgan muhojirlar AQSh chegara xizmati xodimidan qochishga harakat qilmoqda, 2021-yil 19-sentabr

 Gaitiliklar Rio-Grandeni kesib o‘tayotgan yo‘lda patrullik qilayotgan chavandozlar, 2021-yil 19-sentabr

 Rio-Grande daryosi orqali Meksikadan AQShga o‘tayotgan muhojirlar oqimi, 2021-yil 19-sentabr

 Gaitilik muhojirlar oziq-ovqat va suv olib kelish uchun Syudad-Akunyaga ketmoqda. 2021-yil 21-sentabr

 Rio-Grandeni kesib o‘tayotgan muhojirlarning boshi uzra uchayotgan vertolyot. 2021-yil 21-sentabr

 Texas Xavfsizlik departamentining mashinalari muhojirlar lageri yaqinida qator turibdi, 2021-yil 22-sentabr.

 Del-Riodagi muhojirlar lageri, 2021-yil 21-sentabr

 AQSh-Meksika chegarasidagi lagerda yashayotgan gaitilik oila, 2021-yil 21-sentabr

 AQSh chegara patrul xizmati, Texas xavfsizlik boshqarmasi va Milliy gvardiyasining transport vositalari Rio-Grande qirg‘og‘ida qolmoqda, 2021-yil 22-sentabr